జగన్, ఆయన మీడియా దుష్ప్రచారాన్ని తిప్పికొట్టండి | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
జగన్, ఆయన మీడియా దుష్ప్రచారాన్ని తిప్పికొట్టండి
విజయవాడ, సెప్టెంబర్ 20: అధికారమే పరమావధిగా, వ్యక్తిగత ప్రయోజనాలే లక్ష్యంగా ఏర్పడిన వైఎస్ జగన్‌మోహన్‌రెడ్డి పార్టీకి ప్రజల ప్రయోజనాలకు సంబంధించిన ఎలాంటి సిద్ధాంతాలు, విధానాలు లేవని పీసీసీ అధ్యక్షుడు రఘువీరారెడ్డి అన్నారు. జగన్ పార్టీ ప్రతిపక్షంగా పూర్తిగా విఫలమైందని రాష్ట్ర ప్రజలు భావిస్తున్నారన్నారు. జగన్ పార్టీ బీజేపీతో కుమ్మకైందని లోకమంతా నమ్ముతోందన్నారు. కాంగ్రెస్ పార్టీ బలోపేతం అయితే వైకాపా బలహీనపడి కనుమరుగవుతుందనే భయంతోనే జగన్ పార్టీ, ఆయన మీడియా కలవరపడుతున్నదన్నారు. అందుకే కాంగ్రెస్‌ను లక్ష్యంగా చేసుకుని ఆయన పత్రికలో కట్టుకథలు అల్లుతున్నారన్నారు. కర్నూలు జిల్లాలో జరిగిన బహిరంగ సభలో రాహుల్ గాంధీ పాల్గొని ప్రత్యేక హోదా ఆంధ్రుల హక్కు అని దాన్ని 2019లో ఢిల్లీలో కాంగ్రెస్ అధికారంలోకి వచ్చిన వెంటనే తాము అమలు చేస్తామని చెబితే హోదాను కోరుకునే 5 కోట్ల ఆంధ్రప్రదేశ్ ప్రజలు హర్షం వ్యక్తం చేస్తుంటే జగన్ పార్టీ, ఆయన మీడియా మాత్రం రాహుల్ గాంధీకి వ్యతిరేకంగా తప్పుడు కథనాలు, సంపాదకీయం వండి వార్చిందన్నారు. అంతేకాదు బీజేపీ వాదనకు అండగా నిలుస్తోందన్నారు. ఇదొక్కటే చాలు జగన్ బీజేపీకి కోవర్టుగా పని చేస్తున్నాడని చెప్పడానికి అన్నారు. గోదావరి పుష్కరాల తొక్కిసలాటలో 29 మంది మృతి చెందిన ఘోర దుర్ఘటనలో ప్రభుత్వాన్ని, ముఖ్యమంత్రి చంద్రబాబును రక్షించడానికే జస్టిస్ సీవై సోమయాజులు నివేదిక తయారయ్యిందన్నారు. గోదావరి పుష్కరాల తొక్కిసలాటకు మీడియానే కారణంగా కమిషన్ చూపడం పెద్ద జోక్ అన్నారు. ప్రచారం కల్పించడం మీడియా పని, కానీ భక్తులకు రక్షణ కల్పించడం ప్రభుత్వ బాధ్యత అని ఆయన తెలిపారు. నివేదిక చంద్రబాబును రక్షించడానికే తయారు చేసినట్లుందని ఒక ప్రకటనలో రఘువీరా పేర్కొన్నారు.
jagan, aayana media dushprachaaraanni tippikottandi | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
jagan, aayana media dushprachaaraanni tippikottandi
vijayavada, september 20: adhikarame paramavadhiga, vyaktigata prayojanaale lakshyamgaa erpadina vis jaganmohanereddy paarteeki prajala prayojanaalaku sambandhinchina elanti siddhaantaalu, vidhaanaalu levani pcc adhyakshudu raghuveeraareddy annaru. jagan party pratipakshamgaa puurtigaa viphalamaindani rashtra prajalu bhaavistunnaarannaaru. jagan party beejeepeetho kummakaindani lokamanta nammutondannaru. congress party balopetam ayithe vaikapa balaheenapadi kanumarugavutundane bhayamtone jagan party, aayana media kalavarapadutunnadannaaru. anduke congressenu lakshyamgaa chesukuni aayana patrikalo kattukathalu allutunnarannaru. karnoolu jillaalo jarigina bahiranga sabhalo rahul gaandhi palgoni pratyeka hoda aandhrula hakku ani daanni 2019loo dhilleelo congress adhikaaramloki vachina ventane taamu amalu chestamani chebithe hodanu korukune 5 kotla andhrapradesh prajalu harsham vyaktam chestunte jagan party, aayana media maatram rahul gaandheeki vyatirekamgaa tappudu kathanaalu, sampaadakeeyam vandi vaarchindannaaru. antekaadu bgfa vaadanaku andagaa nilustondannaru. idokkate chaalu jagan beejeepeeki kovartugaa pani chestunnadani cheppadaaniki annaru. godavari pushkaraala tokkisalaatalo 29 mandi mruti chendina ghora durghatanalo prabhutvaanni, mukhyamantri chandrabaabunu rakshinchadaanike justis seevai somayajulu nivedika tayaarayyindannaaru. godavari pushkaraala tokkisalaataku mediane kaaranamgaa kamishan chuupadam pedda jok annaru. prachaaram kalpinchadam media pani, cony bhaktulaku rakshana kalpinchadam prabhutva baadhyata ani aayana telipaaru. nivedika chandrabaabunu rakshinchadaanike tayaaru chesinatlundani oka prakatanalo raghuvira perkonnaru.